**Pregled prije upisa u prvi razred osnovne škole**

Polazak u školu je jedan od najvažnijih trenutaka u životu svakog djeteta i njegova roditelja.

Prije upisa u prvi razred utvrđuje se psihofizička zrelost djeteta .

 Zrelost djeteta obuhvaća fizičku, emocionalnu, intelektualnu i socijalnu komponentu koja mu omogućava uspješno savladavanje propisanih nastavnih programa u školi.

Pregled prije upisa u prvi razred obavlja se u ambulantama školske medicine prema dogovorenim terminima za pripadajuće osnovne škole u gradu Zadru i županiji.

Na pregled dijete dolazi u pratnji roditelja/staratelja. Obavezno treba donijeti :

* Zdravstveni karton pedijatra ( ili obiteljskog liječnika ) na uvid
* zdravstvenu iskaznicu
* iskaznicu o imunizaciji ( cijepljenja)
* nalaz o pregledu zubi izabranog stomatologa ( zubna putovnica) - roditelji će dobiti obrazac kod izabranog stomatologa ( iznimno kod predupisa u školu)
* postojeću medicinsku i drugu dokumentaciju, ako dijete boluje od kroničnih bolesti (neuropedijatar, logoped, psiholog, fizijatar, dr.)
* Nalaz krvne slike ( KKS, kolesterol i urin ) -***Uvažavaju se nalazi stari oko 6 mjeseci, te ukoliko ih imate donesite ih. U tom slučaju nije potrebno ponovno vaditi krv i urin u terminu objavljenom na web stranici škole.***
* ***Obzirom da su termini laboratorijskih pretraga uglavnom nakon liječničkog pregleda nalaz krvi i urina će se liječnici dostaviti naknadno.***

***Obavijesti o terminima i mjestu obavljanja laboratorijskih pretraga bit će dostupne na stranicama škole.***

***Nije potrebno ranije preuzimanje uputnica jer se one šalju on line.***

Kod Pregleda se uzimaju anamnestički osobni i obiteljski podaci, otvara se osobni zdravstveni karton koji prati dijete do kraja školovanja, mjeri se težina i visina, pregleda se oštrina vida i vid na boje, orijentaciono se ispita sluh, obavi se klinički pregled prema dogovorenoj metodologiji struke , procjenjuje se razvoj motorike, grafomotorike i psihičkog razvoja, ocjenjuje se razvoj govora

 Djeca se docjepljuju, prema kalendaru cijepljenja, protiv **ospica, rubeole, zaušnjaka** **(MMR)**